நான்கீத்தைலமோனியம் அயோடைடு

நான்கீத்தைலமோனியம் அயோடைடு (Tetraethylammonium iodide) என்பது C8H20N+I−.என்ற மூலக்கூற்று வாய்ப்பாடு கொண்ட  ஒரு கரிம வேதியியல் சேர்மமாகும். நான்கிணைய அமோனியச் சேர்மமான இது மருந்தியல் மற்றும் உடலியங்கியல் ஆய்வுகளுக்கு அவசியமான நான்கீத்தைலமோனியம் அயனிகளுக்கு ஆதாரமாகப் பயன்படுகிறது. கரிம வேதியியல் தொகுப்பு வினைகளுக்கும் இச்சேர்மம் பயன்படுத்தப்படுகிறது.

 தயாரிப்பு 
மூவெத்திலமைன் மற்றும் எத்தில் அயோடைடு ஆகியனவற்றை வினைபுரியச் செய்து நான்கீத்தைலமோனியம் அயோடைடு தயாரிக்கப்படுகிறதுA. A. Vernon and J. L. Sheard (1948). "The solubility of tetraethylammonium iodide in benzene-ethylene dichloride mixtures." J. Am. Chem. Soc. 70 2035-2036.. வணிக ரீதியாகவும் இது விற்பனைக்குக் கிடைக்கிறது. 

 அமைப்பு 
நான்கீத்தைலமோனியம் அயோடைடின் படிக அமைப்பும் உறுதிபடுத்தப்பட்டுள்ளதுE. Wait and H. M. Powell (1958). "The crystal and molecular structure of tetraethylammonium iodide." J. Chem. Soc. 1872-1875..

 செயற்கைப் பயன்பாடுகள் 
நான்கீத்தைலமோனியம் அயோடைடு முன்னிலையில் ஆல்க்கைன்களுடன் அயோடின் ஒருகுளோரைடு சேர்த்து வினைபுரியச் செய்து ஈரயோடோ ஆல்க்கீன்கள் தயாரிக்கப்படும் முப்பரிமாண தேர்திறன் உருவாக்கத்தில் பயன்படுகிறதுN. Hénaff and A. Whiting (2000). "Stereoselective formation of 1,2-diiodoalkenes and their application in the stereoselective synthesis of highly functionalised alkenes via Suzuki and Stille coupling reactions." J. Chem. Soc., Perkin 1 395-400.. 

கார்பாக்சிலிக் அமிலங்களின் எத்திலீன் கார்பனேட்டு மற்றும் அமில N-H குழுக்களைக் கொண்ட வேற்றணு வளையங்கள் வழியாக 2-ஐதராக்சி எத்திலேற்றம் (CH2-CH2-OH இணைதல்) அடைதல் வினை. உதாரணமாக பென்சோயிக் அமிலம் 2- ஐதராக்சி எத்தில் பென்சோயேட்டு எசுத்தராக மாற்றமடையும் வினையைக் குறிப்பிடலாம். நான்கீத்தைலமோனியம் அயோடைடு முன்னிலையில் பென்சோயிக் அமிலத்துடன் எத்திலீன் கார்பனேட்டு சேர்க்கப்பட்டுதான் இம்மாற்றம் நிகழ்கிறதுT.Yoshino et al. (1977). "Synthetic studies with carbonates. Part 6. Syntheses of 2-hydroxyethyl derivatives by reactions of ethylene carbonate with carboxylic acids or heterocycles in the presence of tetraethylammonium halides or under autocatalytic conditions." J. Chem. Soc., Perkin 1 1266-1272.

புளோரினின் ஓரிடத்த ஈரால்கைலேற்ற வினை,  அனிலீனின் N,N- ஈரால்கைலேற்றம் மற்றும் நீர்த்த சோடியம் ஐதராக்சைடு மற்றும் ஆல்க்கைல் ஆலைடுகள் பயன்படுத்தி நிகழும் கார்பசோலின் N ஆல்கைலேற்ற வினை ஆகியவற்றில் தறுவாய் மாற்று வினையூக்கியாகப் பயன்படுகிறதுG. Saikia and P. K. Iyer (2010)."Facile C-H alkylation in water: enabling defect-free materials for optoelectronic devices." J. Org. Chem. 75 2714-2717.

 மேற்கோள்கள் 

பகுப்பு:அயோடைடுகள்
பகுப்பு:டெட்ராயெத்திலமோனியம் உப்புகள்

.